Referat af bestyrelsesmøde i Hou Lystbådehavn tirsdag den 16/1 – 2018.

Til stede: Torben Hein, Stefan, Elvin, Poul, Christian og Palle.
Afbud fra Søren.
Suppleanterne: Erik og Torben S
Herudover deltog Revisor og Havnefoged.

**Dagsorden:**

1. Havnefogedens punkter.
Stille vinter med få handler. Fakturaer og indkaldelse til generalforsamling er udsendt. Det meste er udsendt pr. mail. Arbejdsgangen er gået godt. Der er skiftet pæle i jollehavnen og A-pladserne ved bro 2.
Der nedlægges 12 jollepladser og etableres 10 b pladser i jollehavnen.
4 F- pladser er lavet til 3 J pladser ved bro 2.
Havnefogeden får i nærmeste fremtid et nyt tilbud på bro ved jolleindsejlingen.
2. Drøftelse af samarbejdet med kommunen indtil nu om sted for båd optagelse - efterfulgt af en strategi, som skal lægges før mødet med kommunen.
Under hvilke former skal mødet finde sted?
Hvem fra bestyrelsen deltager i mødet med kommunen?
Søren står for traktement.
Søren, Poul, Christian og Torben deltager i mødet med kommunen. Mødet afvikles mandag den 22/1 kl. 14.00 på havnen og i klubhuset.
3. Budget 2018.
a). Dato for budgetudvalgets første møde.
b). Hvornår kan budgetudvalget have et foreløbigt 2017 regnskab fra Schantz?
Fra mandag den 22/1 kan kontoerne hentes. Regnskabet vil være færdig på mødet den 20. februar. Herefter aftales budgetmødet, så budgettet kan vedtages 20. marts.
c). 110.000 kr. til bro ved jolleindsejlingen – behandles i budgetudvalget i forbindelse med budgetlægningen.
d). Øvrige vigtige ting, som budgetudvalget skal tage hensyn til?
Tages op på bestyrelsesmødet den 20. februar.
4. Elvins fremtidige tilknytning til bestyrelsen, da kommunen ikke udpeger bestyrelsesmedlemmer mere.
På mødet med kommunen den 22/1 forsøger vi at få Elvin udpeget af kommunen. Hvis dette ikke kan lade sig gøre, vil bestyrelsen gerne bruge Elvin som ekstern konsulent.
Hvis Elvin ikke udpeges af kommunen, så skal vedtægterne ændres på generalforsamlingen. I givet fald skal der for eftertiden vælges 7 generalforsamlings valgte personer til bestyrelsen. Vedtægtsændringerne skal tages op på næste bestyrelsesmøde 20. februar
5. Nedsættelse af udvalg der arbejder med havnens udseende fremadrettet.
Der arbejdes med målfaste tegninger på den plan, som er lavet, og der arbejdes med bølgebrydning i havnen.
Udvalget består af Havnefogeden, Stefan og Erik.
6. Godkendelse Hou Lystbådehavn nye stander.
Forslag nr. 1 blev godkendt. Erik aftaler endeligt med leverandør.
7. Eventuelt.
Poul orienterede, at en gruppe ønsker at etablere et maritimt center i Hou. De får ½ time til at orientere bestyrelsen den 20. februar. De får tiden fra kl. 17.00. Poul henvender sig til initiativtagerne.

Ref. Palle Jensen